ৰাজ্য চৰকাৰৰ বিত্ত, স্বাস্থ্য, শিক্ষা আৰু গড়কাপ্তানি আদি দপ্তৰৰ মন্ত্ৰী হিমন্ত বিশ্ব শৰ্মাই ৰাজ্যৰ সংস্কৃত টোল আৰু মাদ্ৰাছা সমূহ আগন্তুক চাৰি-পাঁচ মাহৰ ভিতৰতে বন্ধ কৰি দিয়া হ'ব বুলি সদৰী কৰাৰ পিছতেই এক অনিশ্চিত ভবিষ্যৰ আশংকাত দিন অতিবাহিত কৰিছে মাদ্ৰাছ আৰু টোলসমূহৰ ছাত্ৰ-ছাত্ৰী লগতে তেওঁলোকৰ অভিভাৱক সকল।
মন্ত্ৰী হিমন্ত বিশ্ব শৰ্মাৰ এই ঘোষণাৰ পাছতেই সমগ্ৰ ৰাজ্যৰে সচেতন মহলৰ মাজত এক মিশ্ৰিত প্ৰতিক্ৰিয়াৰ সৃষ্টি হোৱা পৰিলক্ষিত হৈছে।
চৰকাৰৰ সিদ্ধান্ত সন্দৰ্ভত বৃহস্পতিবাৰে প্ৰতিক্ৰিয়া প্ৰকাশ কৰে নগাঁও জিলাৰ বিজেপিৰ জেষ্ঠ নেতা তথা প্ৰাক্তন কেন্দ্ৰীয় ৰেল ৰাজ্যিক মন্ত্ৰী ৰাজেন গোহাঁইয়ে।
বৃহস্পতিবাৰে প্ৰাক্তন কেন্দ্ৰীয় মন্ত্ৰীগৰাকীয়ে দুপৰীয়া নগাঁও জিলাৰ পুৰণিগুদাম নিকটৱৰ্ত্তী ভেৰভেৰী নৰসিংহ ক্ষেত্ৰৰ মহামৃত্যুঞ্জয় মন্দিৰত চলি থকা শ্ৰী শ্ৰী মহামৃত্যুঞ্জয় যজ্ঞত উপস্থিত হৈ আৰ্ঘ্য প্ৰদানৰে ভগৱানৰ ওচৰত আশীষ বিচাৰে।
"সংস্কৃত টোল বহু হাজাৰ হাজাৰ বছৰৰ আগৰ পৰায়ে চলি আহিছে আৰু এই সংস্কৃত টোল ভাৰতীয় সংস্কৃতি তথা পৰম্পৰাৰ ধ্বজাবাহক। গতিকে সংস্কৃত টোল বন্ধ কৰাটো উচিত নহয়। সংস্কৃত টোল বন্ধ কৰিলে আমি আমাৰ সংস্কৃতি ধ্বংস কৰা হব," প্ৰাক্তন কেন্দ্ৰীয় মন্ত্ৰীগৰাকীয়ে লগতে কয়।
তদুপৰি, গোঁহায়ে সকলো ভাৰতীয় ভাষাৰ মূল উৎস সংস্কৃত বুলিও দোহাৰে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
